दोनों ब्रिज बन कर तैयार, मार्च तक चालू होने की उम्मीद
गोरखपुर से पटना आना-जाना और पटना से मुजफ्फरपुर की दूरी हो जाएगी कम
आलोककुमार | पटना
नयासाल 2016 में बिहारवासियों को दो नई रेल परियोजनाओं का तोहफा मिलेगा। दीघा-सोनपुर ब्रिज और मुंगेर ब्रिज के रूप में। गंगा नदी पर बने ये दोनों ब्रिज बन कर तैयार हैं। इंजन ट्रॉयल हो चुका है। सीआरएस इंस्पेक्शन होना बाकी है। सीआरएस इंस्पेक्शन में ओके होने के बाद दोनों ब्रिज चालू हो जाएगा। संभव है मार्च तक दोनों ब्रिज से ट्रेनों का परिचालन शुरू हो जाएगा। जैसे ही ये ब्रिज चालू होंगे, बिहार के दो महत्वपूर्ण रेल मार्ग आपस में लिंक हो जाएंगे। नार्थ बिहार का इलाका साउथ बिहार से पूरी तरह जुड़ जाएगा। यानी इधर मुगलसराय किऊल रेल मार्ग और उस तरफ गोरखपुर-बरौनी रेल मार्ग। इसके बाद बिहार में कई नए रेल रूट डेवलप होंगे। साथ ही 2016 के रेल बजट में दोनों रूट पर बिहार को आधा दर्जन से अधिक नई ट्रेनों का सौगात भी मिलेगा। दोनों ब्रिजों के चालू होने के बाद कई लंबी दूरी की ट्रेनों की दूरी सिमटेगी, ट्रैक का लोड कम होगा और ट्रेनों के समय पर परिचालन में वृद्धि होगी। अगर किसी वजह से रूट डिस्टर्ब होने पर वैकल्पिक मार्ग मिलेगा।
यहभी जानिए : मुगलसरायसे वाया पटना झाझा तक करीब 264 ट्रेनों का परिचालन होता है- कटिहार से बरौनी छपरा तक करीब 215 से अधिक ट्रेनों का परिचालन होता है इस तरह से डेवलप होगा नया रूट - बरौनी से साहेबपुर कमाल होकर ब्रिज पार कर मुंगेर जमालपुर होते हुए भागलपुर तक ट्रेनों का परिचालन- पटना से पाटलिपुत्र जंक्शन होते हुए दीघा ब्रिज पार कर सोनपुर, हाजीपुर, मुजफ्फरपुर, बरौनी तक- पटना से परमानंदपुर होते हुए छपरा, गोरखपुर तक ट्रेन- लंबी दूरी की ट्रेनों में दिल्ली से दानापुर होते हुए दीघा ब्रिज पार कर बरौनी होते हुए गुवाहाटी तक जाएंगी- कटिहार से कोलकाता वाया मुंगेर होकर जाएंगी ट्रेनें दीघा ब्रिज से फायदा क्या- दीघा ब्रिज नार्थ बिहार को साउथ बिहार से और साउथ बिहार को नार्थ बिहार से जोड़ेगा- बहुत सारी गाड़ियां मोकामा होकर पटना आती है, उन्हें अब दीघा से पाटलिपुत्र होकर पटना लाया जा सकेगा- नार्थ बिहार का ज्यादातर इलाका पटना आने के लिए अभी बस निजी सवारी पर ही निर्भर है- अभी मोकामा होकर ही नार्थ बिहार के इलाके में जाने का विकल्प है, जबकि मोकामा पुल पर बहुत दबाव है- अभी गुवाहाटी जाने वाली ट्रेनें मोकामा होकर ही जाती हैं- ब्रिज चालू होने के बाद गुवाहाटी जाने वाली अधिकांश ट्रेनें पाटलिपुत्र जंक्शन होते हुए सोनपुर के रास्ते बरौनी होते हुए गुवाहाटी जाएंगी- पटना जंक्शन के कंजेशन को कम करने के लिए कई अन्य गाड़ियों को भी दानापुर से ही दीघा ब्रिज के रास्ते कन्वर्ट कर दिया जाएगा- अभी तक गोरखपुर से पटना आने वाले यात्रियों को मोकामा टाल या मुगलसराय उतरना पड़ता है- ब्रिज चालू होने के बाद गोरखपुर से पटना के बीच सीधी ट्रेन चलेगी, सीधा रेल लिंक हो जाएगा- भविष्य में गोरखपुर से कोलकाता जाने वाली ट्रेनें वाया पटना होकर जाएगी- पटना से मुजफ्फरपुर जाना आसान हो जाएगा, 45 मिनट से एक घंटे के बीच पटना से मुजफ्फरपुर की दूरी तय जाएगी- संभव है पटना मुजफ्फरपुर डेमू, मेमू पैसेंजर ट्रेन का भी परिचालन शुरू होगा- दीघा ब्रिज से परमानंदपुर होते हुए छपरा, गोपालगंज, सीवान आदि जगह जाना भी आसान होगा- पटना से सोनपुर की दूरी 25 मिनट में और हाजीपुर की दूरी 30 मिनट में तय होगी- जर्जर हो चुके महात्मा गांधी का लोड कम होगा फिलहाल 11 ट्रेनों के परिचालन की योजना दीघा ब्रिज से फिलहाल 11 ट्रेनों के परिचालन की योजना है।
hin_Deva awa_Deva bho_Deva hin_Deva hin_Deva